Доклад и анализ на Система за мониторинг на територията управлявана от ДЛС „Каракуз” гр. Дулово 


1.1. Финансов план на стопанството;
Финансовия план на стопанството за предходната е изпълнен. Планът за продажба на дървесина е изпълнен в натура също така и по приходи. От дейностите по стопанисване на горите, поради обективни причини, не е изпълнено част от залесяването. Изпълнението на ловностопанската дейност и туризъм- при планирани 41 000лв. приходите са 42 918 лв. приходите от страничната дейност са с 5 000лв по-малко от планираните.

1.2. Социални споразумения;
Работи се съгласно Браншови колективен трудов договор.
Няма постигнато споразумение и не са договорени допълнителни условия за работещите извън индивидуалното трудово договаряне;
Няма постъпили жалби от страна на работещите и документацията по повод тяхното разглеждане и удовлетворяване.

1.3. План / програма за обучение и квалификация на персонала; 
Има програма за обучение на работещите в стопанството.
След всяко обучение има Протоколи от проведените обучения.
Няма издадени лицензи, сертификати и удостоверения.

1.4.Здравословни и безопасни условия на труд вкл. на работниците на подизпълнителите; 
Предоставено е облекло и оборудване на работещите в стопанството.
Попълнени са и са подписани в съответните срокове инструктажните книги, проверовъчни листи за работещите в т.ч. и на външните подизпълнители.
Проведени са обучения и инструктажи за здравословни и безопасни условия на труд на персонала на стопанството и работниците на подизпълнителите.
На територията на стопанството е регистрирана един брой трудова злополука.
Трудоустроените лица в стопанството са дванадесет.
Извършвани са проверки за спазване на изискванията за здравословни и безопасни условия на труд от работниците на подизпълнителите.
Няма проведени заседания на комисии по условията на труд.
Има оценка на риска на всяко работно място.
Има сключен договор за трудова медицина. 
Извършена е една проверка от Инспекцията по труда. 

1.5. Ангажиране на заинтересованите страни; 
Има надлежно документирана кореспонденция със заинтерисовани страни по различни поводи, свързани с дейностите на стопанството.
Извършвани са срещи и комисии с различни заинетресовани страни.
Заинтересованите страни са взели участие в различни инициативи на стопанството.
Проведени са консултации със  заинетресованите страни.



1.6. Незаконни/нерегламентирани дейности в горите;
Има подадени сигнали и жалби към органите на МВР и прокуратурата, които са извършили проверки съобразно правомощията си и са се произнесли в срок или продължават проверките.
През годината са извършени  563 броя проверки и са съставени  366 броя актове за установени нарушения по Закона за горите.
Има надлежно съхранена документация и кореспондениция с РДГ, РИОСВ, МЗХ или други институции.

1.7. Изпълнение на горскостопанския план;
Ползване от горите- средногодишно ползване в ДГТ съгласно ГСП от 2015г. На ТП ДЛС „Каракуз“ е в размер 48 139м3пл. Лежаща маса.
Към 31.12.2022г. добитото количество дървесина е  53 208 м3пл. лежаща маса.

	Вид сеч/категория
	Едра
	Средна
	Дребна
	Вс.стр.
д-на
	Дърва
	Върши
на
	Лежаща
маса
	Стояща
маса

	Възобновителни сечи
	2 629
	7 137
	3 721
	13 487
	28 081
	79
	41 647
	46 730

	в т.ч.гл.санитарни
	-
	-
	-
	-
	-
	-
	-
	-

	Отгледни сечи
	291
	977
	571
	1 839
	9 707
	15
	11 561
	13 670

	в т.ч.отгл.санит.
	17
	25
	44
	86
	984
	0
	1 070
	1 190

	Принудителни сечи
	-
	-
	-
	-
	-
	-
	-
	-

	в т.ч.технически 
	-
	-
	-
	-
	-
	-
	-
	-

	Всичко сечи
	2 920
	8 114
	4 292
	15 326
	37 788
	94
	53 208
	60 400



Площите на проведените сечи са в размер на 1132,4 ха, от които отгледни сечи са 419,1 ха, възобновителни сечи 674,3 ха. и санитарни сечи 39,0 ха.
За реализираната продукция са издадени превозни билети и съставени приемо-предавателни протоколи, на базата, на които се създават съответните счетоводни документи-фактури. Документите се съхраняват в отдел Счетоводство, където при необходимост могат да бъдат използвани за справки и анализи.
Превишенията на добивите по дървесни видове се дължат на неравномерно ползване по вид гори и сечи по години. Ползването извършено по години компенсира превишенията съгласно средногодишното ползване по ГСП.

1.8. Промени в границите, собствеността, функционалността и предназначението на територии в рамките на стопанството;
Има промяна в площта на ГСЕ. В изпълнение на Заповед № РД48-15 от 02.03.2022г. на Министъра на земеделието считано от 01.07.2022г. дивечовъден участък „Гарван“ премина за стопанисване и ползване в горскостопанско отношение от ТП ДЛС „Каракуз“ гр.Дулово към  ТП ДГС „Силистра“. 
В резултат на това площта на държавните горски територии на ТП ДЛС „Каракуз“ гр.Дулово от 20 317,1 ха се намалява с 443,7 ха, с което става 19 873,4 ха.
Няма извършени промени в собствеността. 
Не е извършвана смяна на предназначението на горски територии.
Промени във функционалното предназначение на териториите (видове и площи: напр. нови вододайни зони, гори във фаза на старост и др.) не са извършени.
Не са идавани заповеди за заличаване/обявяване/промени на защитените територии и защитените зони. 


1.9. Здравословно състояние на гората;
Не са идентифицирани болести и вредители.  
Няма възникнали природни нарушения.
Не са възникнали негативни въздействия от антропогенни дейности.
Предприети са мерки/дейности за подобряване на здравословното състояние на гората чрез проведени санитарни сечи. 

1.10. Ползване/добиви и горскостопански дейности;
Има ползване на дървесина от местни фирми в размер на 3 636 м3пл., няма ползване на недървесни продукти от местни фирми.
Местното население се снабдява с дървесина след предоставяне на списъци от кметовете на населени места. Определено количество е в размер на  3000 м3пл., като реализираните количества са в размер на 19 216 м3пр. на 2 402 домакинства.
Добити количества недървесни продукти за текущата година са 490 кг. липа -цвят.
Сключени договори са тринадесет договора за дивечови ниви.
Не са извършвани ремонти и строежи на пътища и съоръжения свързани с горскостопанските дейности.
Залесена площ в размер на 164 дка и 263 дка почвоподготовка за текущата година.
Не са използвани на торове и пестициди.

1.11. Гори с висока консервационна стойност; 
Има процедурата за мониторинг на ГВКС.
Извършван е мониторинг на мониторирани видове. 
Определени са мониторирани екосистеми.
Извършван е мониторинг на други консервационни стойности (ВКС 4 и ВКС 6). 

1.12. Представителни образци от естествени горски екосистеми;
 Има надлежна процедурата за мониторинг на ГВКС.
	Има списък на гори във фаза на старост. 
	Извършван е мониторинг на мониторирани екосистеми (ВКС 3) (здравословното състояние, динамика на структурата и състава, сукцесионни процеси, негативни тенденции.).

1.13. Въздействие на дейностите по управление върху околната среда; 
Използваните лесовъдски системи и процеси на възобновяване са естественото и изкуственото възобновяване. 
Има наличие, но няма разпространение на инвазивни видове.
Извършен е мониторинг на видове и екосистеми по т.1.11 и 1. 12 по-горе. 
Не са използвани биологични агенти, пестициди и торове. 
	Няма данни за честотата, разпространение и степен на повреди от природни бедствия в резултат от горскостопански дейности.
	Няма нанесени негативни въздействия върху водни ресурси вследствие на проведените горскостопански дейности.
	Няма нанесени негативни въздействия върху почвите (ерозия, уплътняване, замърсяване, др.), вследствие на проведените горскостопански дейности.
	Състоянието на постоянни и временни горски пътища е добро.
	Няма наличие на отпадъци в горските територии.

1.14. Въздействие на дейностите по управление върху социалната среда; 
	Има регистър на жалби и сигнали, свързани с правата и собствеността на местните общности, засегнати и заинтересовани страни и начина, по който са разрешени. Има постъпили дванадесет жалби.
	Не са нанесени негативни въздействия върху източници на питейна вода и други ползвания на водни ресурси - ВКС 4.1 от Доклада за ГВКС.
	Обектите от културно-историческо, икономическо екологично, религиозно или духовно значение за местните общности са в добро функционално състояние съгласно изискванията за мониторинг на ВКС 6 от Доклада за ГВКС.

1.15. Промени в околната среда;
	Има наличие на редки и застрашени местообитания - данни от т. 1.12. Попълват се проверовъчни листи за редки и застрашени местообитания - ВКС 3 от Доклада за ГВКС.
	Популации на редки и застрашени видове от т.1.11. са в добро състояние. Представят се попълнени проверовъчни листи за популации на редки и застрашени видове - ВКС 1.2 и ВКС 1.3. от Доклада за ГВКС.
	На територията на стопанството има Защитени територии и зони. Няма издадени заповеди за Заличаване/обявяване на защитени територии или защитени зони.
	На територията на стопанството няма регистрирани природни нарушения,  каламитети или други неблагоприятни въздействия. 
[bookmark: _GoBack]
